Diari Oficial de la Generalitat Valenciana


Sumari del DOGV 2014, del 30-04-1993 (1993/827785)

ORDRE de 31 de març, de 1993, de la Conselleria d'Economia i Hisenda, per la qual acorda posar a disposició de la Conselleria de Treball i Afers Socials i de la Sindicatura de Comptes els drets derivats del contracte d'arrendament dels locals situats a València, avinguda del Baró de Càrcer, núm. 34 i carrer de l'Hospital, núm. 2.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/03/31/(2)/dof/vci/html**

### Dades del document

Número de DOGV
:   2014

Data del DOGV
:   30-04-1993

Secció del DOGV
:   DISPOSICIONS GENERALS

Número del document
:   1993/827785


Data del document
:   31-03-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 31 de març de 1993, de la Conselleria d'Economia i Hisenda, per la qual acorda posar a disposició de la Conselleria de Treball i Afers Socials i de la Sindicatura de Comptes els drets derivats del contracte d'arrendament dels locals situats a València, avinguda del Baró de Càrcer, núm. 34 i carrer de l'Hospital, núm. 2.  
La Generalitat Valenciana va subscriure, amb data 27 de gener de 1986, contracte d'arrendament dels locals situats a València, avinguda del Baró de Càrcer, núm. 34 i carrer de l'Hospital, núm. 2, planta baixa dreta; planta primera, portes 1 i 2; planta segona, portes 3 i 4, i planta quarta, porta 8.  
El Conseller de Treball i Afers Socials ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, que se'ls posen a disposició els drets derivats de l'arrendament subscrit per la Generalitat Valenciana dels locals situats en la planta baixa dreta i planta primera, portes 1 i 2 de l'avinguda del Baró de Càrcer, núm. 34, i carrer de l'Hospital, núm. 2, de València, destinats a la ubicació de diverses oficines de la Direcció General de Formació i Inserció Professional.  
Igualment, la Sindicatura de Comptes pretén la utilització del pis segon, portes 3 i 4, i el pis quart, porta 8, de l'immoble esmentat.  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana.  
ORDENE:  
Article primer  
Posar l?ús i els altres drets derivats del contracte d'arrendament dels locals situats a València, avinguda del Baró de Càrcer, núm. 34, i carrer de l'Hospital, núm. 2, planta baixa dreta; planta primera, portes 1 i 2; planta segona, portes 3 i 4, i planta quarta, porta 8, a disposició dels organismes següents.  
Conselleria de Treball i Afers Socials:  
- 30 m2 d'entrada i 850 m2 en la primera planta, portes 1 i 2, destinats a la ubicació de diverses oficines de la Direcció General de Formació i Inserció Professional. Consta en l?Inventari General de Béns i Drets de la Generalitat Valenciana amb el número A02/46/250/0176.  
Sindicatura de Comptes:  
- 900 m2 en la segona planta, portes 3 i 4, per a fins propis de la seua competència. Consta en l?Inventari General de Béns i Drets de la Generalitat Valenciana amb el número A02/46/250/0176.  
- 340 m2 en la quarta planta, porta 8, per a fins propis de la seua competència. Consta en l?Inventari General de Béns i Drets de la Generalitat Valenciana amb el número A02/46/250/0197.  
Article segon  
Que els organismes indicats designen un representant perquè concòrrega amb el representant nomenat per la Direcció General de Tributs i Patrimoni, per a formalitzar la corresponent acta de posada a disposició.  
Article tercer  
Aquesta ordre entrarà en vigor el dia 1 d'abril de 1993, data des de la qual els organismes a disposició dels quals es posen els locals se'n faran càrrec de la gestió i administració.  
València, 31 de març de 1993.  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI